== IOC-medlemmer ==
IOC har altid været selvsupplerende med medlemmer og er derfor blevet kritiseret for at være udemokratisk. IOC's synspunkt er, at et land ikke vælger en repræsentant til IOC, men IOC udpeger individuelle medlemmer, der kan være repræsentanter for IOC i et land.<ref>Klausen, Kurt Klaudi. ''Per ardua ad astra: en konflikt- og organisationssociologisk analyse af idrætslige interesseorganisationers interaktion og mulighed for politisk opinionsdannelse.'' Odense universitetsforlag, 1988. Side 25.</ref> I 1999 vedtog IOC en række regler, der skulle skabe større tillid til IOC. Ændringerne kom efter massiv kritik af den lukkede organisation samt eksempler på en række tilfælde af korruption i forbindelse med valg af kommende værtbyer for de Olympiske Lege. IOC opstillede nedenstående regler, hvor hovedparten af medlemmerne dog ikke vælges til organisationen, men derimod udpeges af IOC.<ref>Christiansen, Ask Vest. ''Kontrolsport: Big Brother blandt atleter og tilskuere.'' Syddansk Universitetsforlag. 2009. Side 145.</ref>
Historie Foreninger Organisationer